EkBass/fiwiki-20250220-pages-articles huggingface dataset:
Vapauden vanki

Vapauden vanki – Ryti, Risto nro 236/46 on suomalainen kamariooppera, joka kertoo presidentti Risto Rytin elämästä. Oopperan on säveltänyt Ilkka Kuusisto, ja libreton on kirjoittanut Markus Nummi. Ooppera alkaa vankilasta Rytin ollessa tuomittuna kuritushuoneeseen sotasyyllisyydestä. Hänen elämäänsä Gerda Rytin (o.s. Serlachius) kanssa sekä hänen sisäisiä taistelujaan käydään läpi takautumina.Ilta-Sanomat 10.1.2009, s.28 ==Kantaesitys== Vapauden vangin ovat tuottaneet Suomalainen Kamariooppera ja Risto Hirvonen. Oopperan kantaesitys oli Risto Rytin synnyinpaikkakunnalla, Huittisissa, Risto Ryti -salissa 1.7.2007 ja pian sen jälkeen Helsingin Aleksanterinteatterissa. Nimiroolissa oli Jorma Hynninen, ja Gerda Rytin roolin tanssi Tiina Lindfors. Suomalaisen Kamarioopperan solistiensemblen kapellimestarina toimi Kristian Attila. Oopperan ohjasi Kalle Holmberg. Lavastuksen ja puvustuksen suunnitteli Markku Piri. Suomalainen Kamariooppera vei Vapauden vangin myös Saarenmaalle kesällä 2009. http://www.kauppalehti.fi/5/i/talous/uutiset/plehti/ijuttu.jsp?oid=2009/06/09/3341023 http://www.lansi-savo.fi/Vapaa- aika/saarenmaan_oopperajuhlat_etsii_itse%C3%A4%C3%A4n_9349795.html ==Myynti- DVD== Suomalainen Kamariooppera ja Helsinki City-ooppera tuottivat Vapauden vangista myös myyntivideon. Sen toteutti Sunny Notes Oy ja ohjasi Erkki Pohjanheimo. Video kuvattiin Kansallisoopperan Almi-salissa 2009. Videollakin pääosia esittävät Jorma Hynninen ja Tiina Lindfors, ja kapellimestarina on Kristan Attila. Henkilöohjauksesta vastaa Kalle Holmberg, ja valaistuksen on suunnitellut ja toteuttanut Ilkka Volanen.Helsingin Sanomat 23.5.2009 http://www.hs.fi/kulttuuri/levyt/artikkeli/Ilkka+Kuusisto+Vapauden+vanki/HS20090523SI1KU046e4 Orkesterin muusikot videolla ovat: *Aale Lindgren – oboe/englannintorvi, *Ollitapio Lehtinen – viulu *Matti Hirvikangas – alttoviulu *Eeva Rysä – sello *Laura Hynninen – harppu *Kristian Attila – piano. Myynti-DVD:n jakelusta vastaa Fuga Oyhttp://www.fuga.fi/detail.php?id=6419369092795. ==Lähteet== Luokka:Suomenkieliset oopperat
Daniel Lind Lagerlöf

Daniel Lind Lagerlöf, alkujaan Daniel Magnus Gösta Lind, (s. 6. helmikuuta 1969 Tukholma, Ruotsi) oli ruotsalainen elokuvaohjaaja, käsikirjoittaja ja tuottaja. Lind Lagerlöf katosi 6. lokakuuta 2011 valmistellessaan Camilla Läckbergin romaanin Fjällbackamorden – Strandriddaren kuvauksia. Hänen oletetaan pudonneen veteen jyrkiltä kalliolta Tjurpannanin luonnonsuojelualueella Tanumshedenin lähellä Bohuslänissä. Sää oli katoamisen aikaan myrskyinen. Etsinnät keskeytettiin kahden tuloksettoman etsintäpäivän jälkeen. Hänellä oli vaimonsa käsikirjoittaja Malin Lagerlöfin kanssa kolme lasta. == Filmografia == === Ohjaukset === * Föreställningen (lyhytelokuva), 1990 * Saaristolaislääkäri (televisiosarja), 1997 * S:t Mikael (televisiosarja), 1998 * Vägen ut, 1999 * Bekännelsen, 2001, (TV) * Hans och hennes, 2001 * Beck – mainostaja (Beck – Annonsmannen; TV), 2002 * Beck – poika lasipallossa (Beck – Pojken i glaskulan; TV) 2003 * Miffo, 2003 * Buss till Italien, 2005 * Van Veeteren: Carambole, 2005 * Medicinmannen, 2005 * Van Veeteren: Pääsky, kissa, ruusu, kuolema (Svalan, katten, rosen, döden, 2006) * Wallander Pyramiden, 2007 * Ett gott parti, 2007 * Johan Falk 5 – operaatio Satakieli (Johan Falk – Operation näktergal, 2009) * Johan Falk 6 – lainsuojattomat (Johan Falk – De fredlösa, 2009) * Skumtimmen, 2011 * Kirjavaras, 2011 ===Tuottaja=== * Hans och hennes, 2001 * Miffo; myös käsikirjoitus, 2003 == Lähteet == == Aiheesta muualla == * * Svensk Filmdatabas Luokka:Ruotsalaiset elokuvatuottajat Luokka:Ruotsalaiset elokuvakäsikirjoittajat Luokka:Ruotsalaiset elokuvaohjaajat Luokka:Vuonna 1969 syntyneet Luokka:Kadonneet henkilöt
Pyhäjärvi (Käkisalmen piiri)

Pyhäjärvi tai Plodovoje () on maalaiskunta Karjalankannaksella Leningradin alueen Käkisalmen piirissä. Kunta sijaitsee Käkisalmen piirin keskiosassa suuren Pyhäjärven (ven. Ozero Otradnoje) pohjoispuolella. Se rajoittuu pohjoisessa Norsjoen (Larionovo) kuntaan, etelässä Sakkolan (Gromovo) kuntaan ja lännessä Räisälään (Melnikovo). Kunnassa on runsaat 2300 asukasta. Nykyinen Pyhäjärven maalaiskunta sijaitsee suurelta osin Suomen entisen Viipurin läänin Pyhäjärven kunnan alueella. Nykykunnan keskustaajama Pyhäjärvi eli Plodovoje sijaitsee entisen Pyhäjärven kirkonkylän ja sen naapurikylien Taubilan ja Larjavan aueella järven pohjoisrannalla. Entisen Pyhäjärven asemakylän nimi puolestaan on nykyisin Otradnoje. Keskustaajamasta on Pietariin noin 110 kilometriä, piirikeskus Käkisalmeen 25 km. Kunnassa on yhteensä 12 asutuskeskusta: * Plodovoje (Плодовое) - Pyhäjärvi (sis. ent. Pyhäjäven kk, Taubila, Larjava) - hallinnollinen keskus * Krasnoje (Красное) - Hassinmäki * Kutuzovskoje (Кутузовское) - Matiskala * Malaja gorka (Малая горка) - Kykkälä * Melnitšnyje Rutšji (Мельничные Ручьи) - Kalamaja, Montrua * Otradnojen asema (станция Отрадное, stantsija Otradnoje) - Pyhäjärven asemakylä * Solnetšnoje (Солнечное) - Rotjanlahti, Salitsanranta, Kelja * Solovjovka (Соловьёвка) - Noitermaa * Traktornoje (Тракторное) - Valkeamäki * Tsvetkovo (Цветково) - Suhapaarina, Jaama * Uralskoje (Уральское) - Lahna-Valkama * Vesnino (Веснино) - Alakylä, Kahvenitsa, Puikkoinen == Lähteet == Luokka:Käkisalmen piirin kunnat
YouPorn

YouPorn on ilmainen pornografinen verkkosivusto. Sivusto aloitti toimintansa elokuussa 2006 ja on noussut yhdeksi internetin suosituimmista pornografiasivustoista. Marraskuussa 2007 sivuston kerrottiin olevan laajin ilmaista pornografiaa tarjoava sivusto"Special Report with Brit Hume" -lähetys: 21. marraskuuta 2007 ja toukokuussa 2011 se oli internetin 83. suosituin sivusto. Joulukuussa 2020 sivuston Alexa-sijoitus oli 429. == Lähteet == Luokka:Erotiikka- ja pornografiasivustot Luokka:Videonlevityssivustot Luokka:Seulonnan keskeiset artikkelit
Nainen kuin jäätynyt samppanja

Nainen kuin jäätynyt samppanja on suomalainen kamariooppera. Se kertoo kirjailija-novellisti Aino Kallaksesta (1878–1956). Aino Piirolan libretto perustuu Kallaksen päiväkirjamerkintöihin vuodesta [1899] alkaen. Päiväkirjoissaan Aino Kallas tuo esiin elämänsä kipeitäkin puolia, joitten hän tiesi herättävän paheksuntaa. Ooppera seuraa Aino Kallaksen elämää hänen muutostaan miehensä Oskar Kallaksen perässä Suomesta Viroon ja kertoo kirjailijan perhe-elämästä ja myrskyisistä suhteista miehiin siihen asti, kunnes kirjailija Eino Leinon ja Aino Kallaksen suhde päättyy. Oopperan on säveltänyt Ilkka Kuusisto.Helsingin Sanomat 2.3.2000 ==Kantaesitys== Suomalaisen Kamarioopperan ja Risto Hirvosen tuottaman kantaesityksen Itä- Helsingin kulttuurikeskus Stoassa 29.2.2000 ohjasi Jukka Kajava. Kantaesityksessä Aino Kallaksen roolin tulkitsi mezzosopraano Ulla Raiskio ja miehen roolin esitti koreografi-tanssija Sami Saikkonen. Oopperan kapellimestarina oli Kristian Attila.https://www.kamariooppera.fi/copy-of- akseli-1 ==Myynti-DVD== Maaliskuussa 2011 Suomalainen Kamariooppera ja Helsinki City-ooppera tuottivat Nainen kuin jäätynyt samppanja -oopperasta myynti-DVD:n Helsingin Sanomat 23.5.2009. Se kuvattiin oopperan esityksistä Espoon Sellosalissa. Pääosissa videollakin ovat Ulla Raiskio ja Sami Saikkonen. Musiikista vastaavat Pekka Kuusisto (viulu), Eeva Rysä (sello) ja Kristian Attila (kapellimestari ja piano). Lavastus on Jyrki Sepän, ja valaistuksen suunnitteli Ilkka Volanen. DVD-taltioinnin on ohjannut Erkki Pohjanheimo / Sunny Notes Oy. DVD:n jakelusta vastaa Fuga Oy.http://www.fuga.fi/detail.php?id=6419369093129 ==Lähteet== Luokka:Suomenkieliset oopperat
Sonic Classic Collection

Sonic Classic Collection on Nintendo DS konsolille julkaistu Sonic the Hedgehog -pelisarjaan kuuluva kokoelmapeli, joka julkaistiin keväällä 2010. ==Pelaaminen== Sonic Classic Collection sisältää 6 erilaista Sonic-peliä jotka ovat Sonic the Hedgehog, Sonic the Hedgehog 2, Sonic the Hedgehog 3, Sonic & Knuckles, Knuckles in Sonic the Hedgehog 2 ja Sonic 3 & Knuckles. Kaikissa versioissa on tietty omat samat toimintonsa, mutta Sonic the Hedgehog, Sonic the Hedgehog 2 ja Knuckles in Sonic the Hedgehog 2 -pelien kohdalla on tehty sellainen muutos, että niissä pelaaja pystyy tallentamaan pelin minä hetkenä hyvänsä toisin kuin alkuperäisissä Mega Driven versioissa. Sonic Classic Collection sisältää myös "Illustrations"-moodin jossa on muutamia kaikkiin kokoelman peleihin liittyviä konseptikuvia. Luokka:Sonic the Hedgehog -pelit Luokka:Vuoden 2010 videopelit Luokka:Tasohyppelyt Luokka:Nintendo DS -pelit en:Compilations in the Sonic series#Sonic Classic Collection
Lihan palvaaminen

Perinteinen lihan palvaaminen on lihan kypsentämistä savustusuunissa tai savusaunassa 60–100 asteen lämpötilassa. Palvattava liha voi olla kuivasuolattua, liuossuolattua tai ruiskusuolattua. Palvausaika vaihtelee 1-2 vuorokauteen lihojen koosta riippuen, savutuspuuna käytetään enimmäkseen kuorittua leppää. Palvauksessa muun muassa kinkut ja riistalihat saavat vahvan savukylvyn ja mureutuvat hitaasti. Palvaaminen on vanha säilytysmenetelmä, jossa käytetään matalampia lämpötiloja ja pidempiä aikoja kuin lämminsavustuksessa tai kylmäsavustuksessa. Luokka:Ruoanlaittotekniikat
FC Zestaponi

FC Zestaponi () on georgialainen jalkapalloseura Zestaponin kaupungista. Seura pelaa Georgian korkeimmalla sarjatasolla Umaghlesi Ligassa, jonka seura voitti kaudella 2010-11. Georgian Cupin seura voitti 2007-08. Seura on perustettu 18. kesäkuuta 2004. ==Lähteet== Zestaponi Luokka:Imereti Luokka:Vuonna 2004 perustetut urheiluseurat
Saksan hallitus

Saksan hallitus () on Saksan liittotasavallan korkein toimeenpanovaltaa käyttävä elin. Sen muodostaa liittokansleri ja ministerit. Sen asema perustuu perusasetuksen 62 ja 69 artiklaan. == Valinta == Kanslerin valitsee liittopäivät presidentin ehdotuksesta. Valinnan jälkeen presidentti nimittää kanslerin. Ministerit nimittää ja erottaa presidentti kanslerin esityksestä. == Toiminta == Kansleri on vastuussa hallituksen johtamisesta ja sen poliittisen linjauksen päättämisestä. Ministerit ovat vapaita toimimaan virassaan itsenäisesti kanslerin asettamien poliittisten rajojen puitteissa. Kahden ministerin ollessa eri mieltä käsiteltävästä asiasta konflikti ratkaistaan äänestämällä. == Nykyinen hallitus == Saksan nykyinen hallitus on Scholzin hallitus. == Lähteet == == Aiheesta muualla == * Nykyinen hallitus bundesregierung.de *
Zestaponi

Zestaponi tai Zestafoni () on kaupunki Zestaponin piirikunnassa, Keski- Georgiassa. Sen asukasluku on 20 814 (vuonna 2014). Jalkapalloseura FC Zestaponi on Zestaponin kaupungista. Zestaponi, Georgia (Photo A. Muhranoff).jpg|Kirkko. Zestaponi Theatre.jpg|Teatteritalo. Zestaponi railway station (Photo A. Muhranoff).jpg|Rautatieasema. Zestafoni.jpg|Aukio rautatieaseman vieressä. ზესტაფონი (G.N. 2011).jpg|Asuinalue radanvarrella. == Lähteet == ==Aiheesta muualla== *kaupunkiin keskittynyt sivusto (zestaphoni.com) *Zestafonin kuvausta Imeretin hallintoalueen sivulla (imereti.gov.ge) Luokka:Georgian kaupungit Luokka:Imereti
Kari Saarinen

Kari Saarinen (s. 1966) on Hämeenlinnan elinkeinoyhtiö Linnan Kehityksen toimitusjohtaja. Terveyden ja hyvinvoinnin laitoksen hallintojohtaja hän oli joulukuusta 2011 tammikuuhun 2019. Hän oli vuosina 2002–2011 Suomen Urheiluliiton toimitusjohtaja ja vuosina 1995–2000 talousjohtaja.Kari Saarinen, Organisaatio, Thl.fi viitattu 15.4.2012 Vuosina 2000–2002 hän toimi Veronmaksajain Keskusliiton talousjohtajana. == Lähteet == Luokka:Suomalaiset urheilujohtajat Luokka:Vuonna 1966 syntyneet Luokka:Elävät henkilöt
Ingvar Wixell

Ingvar Wixell (7. toukokuuta 1931 Luulaja, Ruotsi – 8. lokakuuta 2011 Malmö) oli ruotsalainen oopperalaulaja ja 1900-luvun johtavia baritoneja. Hänen tumma, vakaa äänensä ja voimakas läsnäolonsa näyttämöllä tekivät hänestä oopperaroolien dramaattisen tulkitsijan. The New Grove Dictionary of Opera, band 4. Macmillan Publishers 1994 Hänen esityksiään nimiroolissa Simon Boccanegrassa ja Don Carlosin roolissa Kohtalon voima on pidetty aikakauden parhaina.Sohlmans musiklexikon, band 5. Sohlmans förlag AB 1979 Hänen puolisonsa oli oopperalaulaja Busk Margit Jonsson. Wixell edusti Ruotsia Eurovision laulukilpailussa 1965 kappaleella Absent Friend ja sijoittui kymmenennelle sijalle 18 kilpailijan joukosta. ==Lähteet== ==Aiheesta muualla== Luokka:Ruotsalaiset baritonit Luokka:Ruotsin euroviisuedustajat Luokka:Vuoden 1965 euroviisuedustajat Luokka:Vuonna 1931 syntyneet Luokka:Vuonna 2011 kuolleet
Itsesimilaarinen

__NOTOC__ Itsesimilaarinen on matematiikan termi ja tarkoittaa, että kohde sisältää mielivaltaisen pieniä osia, jotka ovat keskenään yhdenmuotoisia. Monet kohteet luonnossa, kuten rantaviiva, ovat satunnaisesti itsesimilaarisia: niillä on satunnaisesti samanlaisia osia useammassa mittakaavassa.Benoît Mandelbrot, How Long Is the Coast of Britain? Statistical Self-Similarity and Fractional Dimension Itsesimilaarisuus on tyypillinen fraktaalien ominaisuus. Esimerkiksi Kochin käyrä on itsesimilaarinen, sillä sen jokainen sakara on kopio kaikista toisista sakaroista. ==Esimerkkejä== Logaritminen spiraali on itsesimilaarinen. Mandelbrotin joukko on itsesimilaarinen myös Misiurewiczin pisteessä. Musiikissa Shepardin asteikko on itsesimilaarinen aallonpituuksien taajuuksien osalta. Itsesimilaarisia kohteita löytyy myös luonnosta. Oikealla on esitetty matemaattisesti muodostettu täydellisen itsesimilaarinen saniainen, joka muistuttaa hyvin paljon luonnosta löytyviä saniaisia. Myös muilla kasveilla, kuten parsakaalilla, on itsesimilaarisia ominaisuuksia. == Lähteet == Luokka:Fraktaalit
Demetylaatio

Demetylaatio on kemiallinen prosessi, jossa molekyylistä poistuu metyyliryhmä (-CH3). Useimmiten metyyliryhmä korvautuu vetyatomilla, jolloin yhdisteen rakenteesta häviää yhteensä yksi hiili- ja kaksi vetyatomia. Biokemiallisissa prosesseissa demetylaation katalysoi yleensä jokin sytokromi P450 (CYP) -ryhmän entsyymi tai sieniperäisesti esimerkiksi aromaattiset peroksigenaasientsyymitoiminnot, kuten Agrocybe aegerita -sienen peroksigenaasi. == Katso myös == * Metylaatio – metyyliryhmän liittyminen yhdisteeseen Luokka:Orgaaniset reaktiot Luokka:Biokemia
Cellular and Molecular Life Sciences

Cellular and Molecular Life Sciences on solu- ja molekyylibiologiaa käsittelevä vertaisarvioitava tiedelehti. Vuosina 1945–1996 julkaisun nimi oli Experientia. Thomson Reutersin (nyk. Clarivate Analyticsin) Journal Citation Reportsin laskelmien mukaan lehden vaikuttavuuskerroin oli 5,808 vuonna 2014.2014 Journal Citation Reports Science Edition (Thomson Reuters, 2015). Lehti ilmestyy kuukausittain useilla kielillä; englanniksi, ranskaksi, saksaksi ja italiaksi. Julkaisija on sveitsiläinen Birkhäuser Verlag. == Muita otsikoita == * Monatsschrift für das gesamte Gebiet der Naturwissenschaft * Monthly Journal of Pure and Applied Science * Revue Mensuelle des Sciences Pures et Appliquées * Rivista Mensile di Scienze Pure e Applicate * Experientia, Basel * Experienta, Basel == Lähteet == Luokka:Tiedelehdet
Shrooms

Shrooms on kauhuelokuva vuodelta 2007. Elokuva kertoo yhdysvaltalaisista nuorukaisista, jotka joutuvat sarjamurhaajan ahdistelemaksi huumesienireissullaan. Elokuvan on käsikirjoittanut Pearse Elliott, ohjannut Paddy Breathnach, ja tunnettuja esiintyjiä ovat Lindsey Haun, Jack Huston ja Max Kasch. Elokuvan nimi tarkoittaa suomeksi taikasieniä. == Rooleissa == ==Aiheesta muualla== * Luokka:Vuoden 2007 elokuvat Luokka:Slasher-elokuvat Luokka:Irlantilaiset elokuvat Luokka:Päihdeaiheiset elokuvat
Lantakärpäset

Lantakärpäset (Scathophagidae) on kaksisiipisiin (Diptera), kärpästen (Brachycera) alalahkoon kuuluva hyönteisheimo. Ryhmän lajit ovat ruumiinrakenteeltaan tanakoita ja lieriömäisiä. Niiden kärjestään alaspäin taipuva takaruumis jakautuu viiteen näkyvään jaokkeeseen. Lantakärpästen toukat elävät tavanomaisesti maassa ja ovat joko petoja tai syövät mätäneviä aineksia. Monet ryhmään kuuluvat lajit elävät lannassa. Tavallisin lannassa elävistä lajeista, Scatophaga stercoraria, on peto ja se pyydystää muita naudanlantaan tai lantakasojen lähettyville tulleita kärpäsiä. Lantakärpästen heimoon kuuluvia lajeja Suomesta tunnetaan noin 70. Aikuisena lantakärpästen koko on 6–10 millimetriä. == Alaheimot == *Delininae *Scathophaginae ==Lähteet== Luokka:Kärpäset
Lintuhyttynen

Lintuhyttynen (Culex pipiens) on hyttysiin (Culicidae) kuuluva sääskilaji (Nematocera). == Tuntomerkit == === Ulkonäkö === Lintuhyttysen takaruumiin jaokkeet ovat väriltään tummanruskeat ja edestä valkovöiset. Naarassukupuolen takaruumis on kärjestään tylppä. Koiraalla huulirihmat sojottavat ylöspäin. === Levinneisyys === Kaikkialla maailmassa esiintyvä laji on yleinen Suomessa Kuusamoon asti. == Elintavat == Hedelmöittyneet naaraat talvehtivat. Laji imee verta pääasiassa linnuilta. == Viemärihyttynen (C. p. molestus)== Lajista on ilmaantunut urbaanimpi alalaji viemärihyttynen (Culex pipiens molestus), joka voi imeä verta nisäkkäiltä eli myös ihmisiltä. Laji saattaa ilmestyä eri vuodenaikoina, ja se leviää helposti rakennuksissa. Viemärihyttysiä esiintyy etenkin Etelä-Suomessa. Lintuhyttysten ja viemärihyttysten lisäksi Suomessa esiintyy muitakin lajeja, joilla on heikot, vaaleat vyöt takaruumiin jaokkeissa, mistä johtuen joitakin lajeja saatetaan luulla samaksi. == Lähteet == == Aiheesta muualla == *ITIS: Culex pipiens *Pherobase: Semiochemicals of Culex pipiens, the Common house mosquito Luokka:Hyttyset
Herman Cain

Herman Cain (13. joulukuuta 1945 Memphis, Tennessee – 30. heinäkuuta 2020 Atlanta, Georgia) oli yhdysvaltalainen yritysjohtaja, republikaanipoliitikko, poliittinen kommentaattori, radioisäntä ja Fed-pankkiiri. Georgian osavaltiosta kotoisin oleva Cain tavoitteli republikaanien ehdokkuutta vuoden 2012 presidentinvaaleihin, mutta lopetti pyrkimyksensä sen jälkeen, kun häntä syytettiin seksuaalisesta ahdistelusta. Cain siirtyi Burger Kingin johtotehtävistä Godfather's Pizza -ketjun toimitusjohtajaksi. Hän myös toimi Federal Reserve Bank of Kansas Cityn johtokunnan puheenjohtajana. Cainilla oli kandidaatin tutkinto matematiikasta ja maisterin tutkinto tietojenkäsittelytieteestä. Ennen liikemiesuraansa hän oli Yhdysvaltain laivastossa matemaatikkona ballistiikan alalla. Cain kannatti vapaata yrittäjyyttä, markkinataloutta ja varsin matalia veroja ja vähäistä valtion regulaatiota talouselämään. Vuonna 2010 hän oli aktiivinen Teekutsuliikkeessä. Vaalikampanjassaan Cain ajoi radikaalia verotuksen yksinkertaistamista 9-9-9-sloganilla. Tuloveroksi tulisi 9 % tasavero, yritysveroksi samoin 9 % ja maanlaajuinen 9 % liikevaihtovero. Lokakuun 2011 mielipidekyselyissä Cain nousi suosituimmaksi ehdokkaaksi republikaanien presidenttiehdokkaaksi.Publicpolicypolling.com Pian neljä naista syytti Cainia seksuaalisesta ahdistelusta, jonka väitettiin tapahtuneen 1990-luvulla.Yahoo.comUsatoday.com Kiistämiensä ahdistelusyytösten paineessa Cain keskeytti 3. joulukuuta kampanjansa eikä pyrkinyt ehdokkaaksi.Tuomas Niskakangas, Haaskalinnut Herman Cainin yllä, Helsingin Sanomat 5.12.2011, sivu B 2 Cain sairastui heinäkuun 2020 alussa COVID-19-tautiin ja kuoli sairaalassa Atlantassa saman kuun 30. päivänä 74-vuotiaana. == Uskonto == Cain kuului mustien baptistien Antioch Baptist Churchiin, joka tunnetaan amerikkalaisittain poliittisesti liberaalina ja opillisesti konservatiivisena. Antioch Baptist Church kuuluu Kansalliseen baptistikonventioon, joka on nimenomaan mustan väestön baptistikirkko. ==Lähteet== == Aiheesta muualla == Luokka:Yhdysvaltalaiset republikaanipoliitikot Luokka:Yhdysvaltalaiset liikemiehet Luokka:Afroamerikkalaiset Luokka:Vuonna 1945 syntyneet Luokka:Vuonna 2020 kuolleet Luokka:Yhdysvaltalaiset politiikan kommentaattorit
Noora Shingler

Noora Shingler (o.s. Vanhanen, s. 1981) on suomalainen toimittaja ja bloggaaja. Shingler aloitti toimittajanuransa Yle TV1:n ajankohtaisohjelmassa Kuningaskuluttaja, jonka juontajana hän toimi vuosina 2005–2008. Hän on työskennellyt lisäksi Yleisradion ensimmäisenä ympäristökoordinaattorina, Yle TV2:n Silminnäkijä-ohjelman toimittajana ja ollut perustamassa vuonna 2009 tiedostavien naisten mediaa nimeltä Uusi Musta (Tarinatalo, Yle). Vuosina 2011–2012 hän juonsi MTV3:n sisustusohjelmaa Tyylivarkaat. Koulutukseltaan hän on mediatuottaja. Vuonna 2011 julkaistiin Shinglerin kirjoittama teos Marjoja & maskaraa – kuinka hylkäsin turhat ruoka- ja kosmetiikkakemikaalit. Hän on kirjoittanut kulutuskriittistä blogia nimeltä Kemikaalicocktail vuodesta 2008. Shingler on tehnyt yhteistyötä luonnonkosmetiikkamerkki Mádaran kanssa vuodesta 2013 ja suunnitellut merkille oman nimikkotuotesarjansa. Shingler on työskennellyt tuottajana Suomen Blogimediassa sekä Community Managerina CosmEthics-applikaatiossa. Noora Shingler oli ehdolla eduskuntavaaleissa 2019 vihreiden riveistä, Helsingin vaalipiirissä. == Lähteet == == Aiheesta muualla == *Kemikaalicocktail-blogi Luokka:Suomalaiset bloginpitäjät Luokka:Suomalaiset televisiojuontajat Luokka:Suomalaiset toimittajat Luokka:Vuonna 1981 syntyneet Luokka:Elävät henkilöt
Simferopolin rautatieasema

Simferopolin rautatieasema eli Simferopolin matkustaja-asema (, ) on Ukrainan eteläosissa Krimillä sijaitsevan Krimin autonomisen tasavallan pääkaupungin Simferopolin rautatieasema. Asema on Ukrainan rautateiden tärkeä pikajunaliikenteen asema. Nykyisen aseman yhteyteen, ratapihan luoteisreunalle, on rakenteilla laajennusosaa lähijunille ja linja- autoliikenteelle. == Lähteet == == Aiheesta muualla == * Kaukoliikenteen junien haku Simferopolin rautatieasemalle/-lta (poezda.net) * Kaukoliikenteen juna-aikatauluja Simferopolin rautatieasemalle (rasp.yandex.ru) * Lähiliikenteen aikatauluja Simferopolin rautatieasemalle (rasp.yandex.ru) * Ukrainan rataverkon kartta * Железнодорожный вокзал Симферополя (virtual.crimea.ua) * Железнодорожный вокзал (archiportal.crimea.ua) Luokka:Simferopol Luokka:Ukrainan rautatieliikennepaikat
Edison (elokuvateatteri)

Edison oli vuosina 1915–1975 Helsingin Yrjönkadulla toiminut elokuvateatteri. Yrjönkatu 10:ssä on toiminut elokuvateatteri vuodesta 1910. Lyyra-nimisen teatterin avasi piharakennukseen Hjalmar V. Pohjanheimo, joka esitti siinä tuottamiaan mykkäelokuvia.Veli-Pekka Lehtonen, Suomen vanhin kino on vuokrattavana, Helsingin Sanomat 11.10.2011 sivu C 1 Teatterin nimeksi tuli Edison vuonna 1915. Vuosina 1975–2005 siinä toimi Diana, joka esitti erityisesti laatuelokuvia. Sen jälkeen siinä toimi lastenelokuvia esittänyt Lasten Cinema, joka meni konkurssiin vuonna 2011. Tila on myös lastenteatteri Unga Teaternin käytössäUnga teatern . Saliin mahtuu sata katsojaa. Projektoria ei ole digitalisoitu. Kaksisataaneliöisen salin omistaa taloyhtiö. ==Lähteet== Luokka:Helsingin elokuvateatterit Luokka:Punavuori Luokka:Suomen entiset elokuvateatterit
Pikarellit

Pikarellit (Centracanthidae) on ahvenkaloihin kuuluva kalaheimo. Heimon lajeja tavataan Atlantin itäosista ja Välimerestä. ==Lajit ja anatomia== Varhaisimmat pikarellien heimoon kuuluvien lajien fossiilit on ajoitettu eoseenikauden loppupuolelle. Nykyään heimoon kuuluu 2 sukua ja 8 lajia. Lajeja ovat muun muassa rusopikarelli (Centracanthus cirrus), täpläpikarelli (Spicara maena) ja pikkupikarelli (Spicara smaris). Pikarellilajit kasvavat kooltaan korkeintaan noin 38 cm pitkiksi. Ruumi on pitkulainen ja hieman litteä. Selkäevässä on etuosassa piikkejä ja takaosassa pehmeitä tuoroja, peräevässä on kolme terävää piikkiä. Kalat voivat työntää yläleukaansa ulospäin. Pikerellien kuono ja silmien ympäristö on suomuton, muuten ruumis on kokonaan suomupeitteinen. Ne ovat tyypillisesti väriltään selästään punaisia tai vihreitä ja kyljistään hupeisen harmaita. Monella lajilla on kyljessä selvä musta täplä. ==Levinneisyys== Pikarellien heimon lajeja tavataan Atlantin itärannikolta Euroopasta ja Afrikasta sekä Välimereltä. Ne ovat lämpimien ja lauhkeiden vesien kaloja, jotka viihtyvät niin kivikko- kuin mutapohjilla ja vesikasvillisuuden seassa aina 200 metrin syvyyteen saakka. Kalojen ravintoa ovat planktoneliöt. ==Lähteet== Luokka:Percoidei
Yleisluistelun Suomen-mestaruuskilpailut 1910

Suomen luistelumestaruudesta kilpailtiin Viipurissa 24.-25. helmikuuta 1910. Vain miehet kilpailivat. Kilpailut kuuluivat osana Viipurin kansainvälisiin talvikisoihin. HSK:n Johan Wikander voitti mestaruuden. == Miesten yleismestaruus == Sija Kilpailija 500 m # 1 500 m # 5 000 m # Pisteet 1 Johan Wikander 53,2 2 2.41,2 1 9.47,6 1 4 2 Wäinö Wickström 52,2 1 2.43,4 4 9.57,0 2 7 3 Arne Schrey 54,4 10 2.42,2 2 9.59,4 4 16 4 Jussi Viinikainen 54,0 8 2.44,4 6 9.58,4 3 17 5 Gunnar Strömstén 53,8 6 2.43,4 4 10.30,2 8 18 6 Erkki Vanhala 54,2 9 2.42,8 3 10.28,4 7 19 7 Kalle Louhela 53,4 3 2.45,0 8 10.41,4 10 21 8 Franz Fredrik Wathén 53,6 5 2.45,8 11 10.21,2 6 22 9 Antti Wiklund 54,4 10 2.45,2 9 10.00,2 5 24 10 Knut Törnroth 53,4 3 2.45,? 10 10.50,6 13 26 11 G. Vänttinen 53,8 6 2.47,4 15 11.15,8 14 35 12 A. Kyykoski 55,0 13 2.46,0 12 10.47,0 11 36 13 August von Schantz 56,0 16 2.46,8 14 10.47,6 12 42 == Lähteet == * 01.03.1910 Suomen Urheilulehti no 4-5 Luokka:Vuoden 1910 pikaluistelu Luokka:Viipurin urheilu Luokka:Pikaluistelun Suomen- mestaruuskilpailut
Taman eläintarha

Taman eläintarha () on eläintarha Hinon kaupunginosassa, Tokiossa, Japanissa. Eläintarhan pinta-ala on 52 hehtaaria ja se jakautuu aasialaiseen, afrikkalaiseen ja australialaiseen puutarhaan. Afrikkalaisten eläinten osalta eläintarhassa on onnistuttu pariuttamaan afrikannorsuja. Eläintarhan australialainen osa rakennettiin vuonna 1984 ja sen eläimistöön on perustamisestaan asti kuulunut muun muassa koala. Vuonna 1988 Taman eläintarhaan valmistui myös suuri hyönteisnäyttely. Eläintarhan palveluihin kuuluu muun muassa bussikierros leijona-aitauksessa. == Lähteet == Luokka: Japanin eläintarhat Luokka: Tokion rakennukset ja rakennelmat
Ei sankariainesta

Ei sankariainesta on suomirockyhtye Eppu Normaalin single, joka julkaistiin 4. lokakuuta 2004. Kappale julkaistiin alun perin yhtyeen studioalbumilla Sadan vuoden päästäkin . Ei sankariainesta debytoi julkaistaessaan Suomen virallisella singlelistalla sijalla 45. Single pysytteli listoilla viisi viikkoa, ja viimeisellä listaviikollaan se oli sijalla 45. Kappale ei siis yltänyt samankaltaiseen menestykseen kuin aiemmin saman vuoden keväällä julkaistu Suolaista sadetta, joka pysytteli listan toisella sijalla 11 viikkoa . 8\. lokakuuta 2004 singlestä julkaistiin myös DualDisc-erikoispainos. DualDisc-version DVD-levy sisälsi kolme Oulussa 5. kesäkuuta 2004 taltioitua kappaletta. DVD:lle sisällytetty Suolaista sadetta-esitys oli myös ensimmäinen kerta, jolloin yhtye esitti kappaleen konsertissaan. == Kappaleet == #Ei sankariainesta #Jee Jee #Mies soittaa rokkia #Suolaista sadetta == Kokoonpano == * Martti Syrjä – laulu * Mikko "Pantse" Syrjä – kitara * Juha Torvinen – kitara * Sami Ruusukallio – bassokitara * Aku Syrjä – rummut == Lähteet == Luokka:Vuoden 2004 kappaleet Luokka:Eppu Normaalin kappaleet
Bogd Khan

Bogd Khan (, 1869–1924) oli Mongolian johtaja 1911–1924. Hän syntyi Khamissa Itä-Tiibetissä. Hän oli Bogdo Lama eli kolmanneksi korkein lama. Hänen vaimonsa oli Tsendiin Dondogdulam (k. 1923). Hän teloitti vihollisiaan mutta ei surmannut siviiliväestöä.Ferdinand Ossedowski, Beasts, Men and Gods (New York, E.P. Dutton & Co., 1922), 293. == Elämä == Bogd Khan muutti Tiibetistä Mongoliaan vuonna 1874 ja asui siellä kuolemaansa asti. Kun kommunistit alkoivat nousta Mongoliassa, he aloittivat lokakampanjan Bogdia vastaan ja syyttivät häntä muun muassa pedofiliasta.Batsaikhan, O. Bogdo Jebtsundamba Khutuktu, the last King of Mongolia. Ulaanbaatar: Admon Publ., 2008, ISBN 978-99929-0-464-X. Hän menetti valtansa 1919, kun kiinalaisia joukkoja saapui Mongoliaan. Hän joutui 1920 kotiarestiin ja vapautui siitä helmikuussa 1921 paroni von Ungern-Sternbergin joukkojen avulla, mutta von Ungern-Sternbergin joukot kokivat tappion kommunisteille, ja Bogd Khan oli sen jälkeen käytännössä nukkehallitsija kuolemaansa asti.Kuzmin, S.L. The History of Baron Ungern. An Experience of Reconstruction. Moscow: KMK Sci. Press., ISBN 978-5-87317-692-2 p. 325-357 == Kerrottua == Eräs aikalainen kertoo Bogdista: Hän halusi palauttaa Mongolian yhtä suureksi kuin se oli Tšingis-kaanin aikana tai ainakin vapauttaa se Kiinan otteesta. Korkea-arvoiset virkamiehet pelkäsivät häntä mutta massat ihailivatornovsky, M.G. Events in Mongolia- Khalkha in 1920-1921. - In: Legendarnyi Baron: Neizvestnye Stranitsy Grazhdanskoi Voiny. Moscow: KMK Sci. Press, 2004, ISBN 5-87317-175-0 p. 181. Hän hallitsi itsenäisesti Tiibetistä tai Kiinasta välittämättä. Puolalainen tutkimusmatkailija Ferdynand Ossendowski kertoo: Hän havaitsi heti, jos häntä vastaan juonittiin ja kutsui juonijat Urgaan, mistä ei palattu elävänä. == Lähteet == Luokka:Mongolian hallitsijat Luokka:Vuonna 1869 syntyneet Luokka:Vuonna 1924 kuolleet
Yleisluistelun Euroopan-mestaruuskilpailut 1910

Euroopan luistelumestaruudesta kilpailtiin Viipurissa 26.–27. helmikuuta 1910. Vain miehet kilpailivat. Kilpailut kuuluivat osana Viipurin kansainvälisiin talvikisoihin. Moskovan Sokol seuraa edustanut Nikolai Strunnikov voitti mestaruuden. Lopullisiin pisteisiin huomioitiin vain kaikki matkat loppuun saakka luistelleiden sijoitukset. === Miesten yleismestaruus === Sija Kilpailija Maa 500 m # 1 500 m # 5 000 m # 10 000 m # Pisteet 1 Nikolai Strunnikov 47,6 2 3.05,0 2 9.49,4 1 24.42,8 2 7 2 Magnus Johansen 50,2 9 3.03,4 1 9.51,0 2 24.04,0 1 11 3 Oscar Mathisen 47,2 1 3.08,8 5 10.04,8 3 26.09,6 7 16 4 Väinö Wickström Suomi 49,4 6 3.11,2 6 10.12,2 6 25.19,2 4 20 5 Martin Sæterhaug 48,8 3 3.06,2 3 10.15,2 7 28.05,4 9 20 6 Björn Damstén Suomi 49,0 4 3.07,0 4 10.22,0 11 26.08,2 6 22 7 Jevgeni Burnov 53,6 13 3.21,0 11 10.17,2 10 24.59,8 3 25 8 Thomas Bohrer Itävalta 49,2 5 3.26,4 14 10.31,0 13 26.57,8 8 30 == Lähteet == * 01.03.1910 Suomen Urheilulehti no 4-5 Luokka:Vuoden 1910 pikaluistelu Luokka:Pikaluistelun Euroopan-mestaruuskilpailut Luokka:Viipurin urheilu
Annelies Verbeke

Annelies Verbeke (Dendermonde, 6. helmikuuta 1976) on belgialainen kirjailija, joka kirjoittaa flaamiksi. Häneltä on suomennettu romaanit Nuku! (2003) ja Kalanpelastaja (2009). == Ura == Verbeke on opiskellut germaanisia kieliä Gentin yliopistossa ja käsikirjoittamista Brysselin Erasmuskorkeakoulussa. Verbeken näytelmä Dogdreaming palkittiin yhtenä kahdestatoista näytelmästä European Pitch Pointissa 2003. Verbeke on julkaissut romaanit Nuku! (2003), Reus (”jättiläinen”, 2006), Kalanpelastaja (2009) ja Dertig dagen (”kolmekymmentä päivää”, 2015). == Teokset == * * * * === Käsikirjoitukset === * Dogdreaming (näytelmä, 2001) * Romance (lyhytelokuva, 2004) * Swooni (elokuva, 2011) == Lähteet == Luokka:Belgialaiset kirjailijat Luokka:Vuonna 1976 syntyneet Luokka:Elävät henkilöt
Linkolan soutajan päiväkirja

Linkolan soutajan päiväkirja on Eero Alénin muistelma työharjoittelusta kalastaja ja luonnonsuojelija Pentti Linkolan soutajana syksyllä 1994. == Lähteet == == Aiheesta muualla == * Linkolan soutajan päiväkirja. Studia media 21.2.2006. Luokka:Suomalaiset elämäkerrat ja muistelmat Luokka:Vuoden 2006 kirjat
Paikkatietoportaali

Paikkatietoportaali on verkkosivusto, joka tarjoaa paikkatietoaineistoja tai paikkatietopalveluita. Esimerkki paikkatietoportaalista on suomalainen Paikkatietoikkuna, joka on Maanmittauslaitoksen ja muiden paikkatiedon tuottajien yhteistyö. Euroopan komission toteuttama oma INSPIRE-palvelu on kooste kansallisista paikkatietoportaaleista. ==Aiheesta muualla== * INSPIRE (Eurooppa) * Paikkatietoikkuna * NSDI Clearinghouse Network (Yhdysvallat) Luokka:Verkkoportaalit Luokka:Karttapalvelut
Miesten yleisluistelun maailmanmestaruuskilpailut 1910

Yleisluistelun maailmanmestaruudesta kilpailtiin Helsingissä 5.-6. maaliskuuta 1910. Vain miehet kilpailivat. Moskovan Sokol seuraa edustanut Nikolai Strunnikov voitti mestaruuden. Lopullisiin pisteisiin huomioitiin vain kaikki matkat loppuun saakka luistelleiden sijoitukset. === Miesten yleismestaruus === Sija Kilpailija Maa 500 m # 1 500 m # 5 000 m # 10 000 m # Pisteet 1 Nikolai Strunnikov 49,3 3 2.33,0 2 9.31,8 3 18.34,0 1 9 2 Oscar Mathisen 46,3 1 2.32,6 1 9.30,6 2 19.18,0 6 10 3 Martin Sæterhaug 47,8 2 2.35,2 3 9.32,0 4 19.17,6 5 14 4 Magnus Johansen 51,0 10 2.39,1 4 9.27,9 1 18.57,2 2 15 5 Väinö Wickström Suomi 49,5 4 2.39,4 6 9.44,0 6 19.08,8 3 19 6 Jevgeni Burnov 54,5 12 2.42,2 7 9.37,0 5 19.15,8 4 26 7 Gunnar Strömsten Suomi 50,4 9 2.39,2 5 9.46,2 8 19.24,5 7 27 8 Björn Damstén Suomi 49,8 6 2.43,0 8 9.45,8 7 19.33,8 8 28 9 Thomas Bohrer Itävalta 50,3 8 2.44,3 9 10.01,1 10 19.58,4 9 33 10 Birger Carlsson 53,8 11 2.52,6 10 10.18,8 11 20.00,0 10 39 \- Jussi Viinikainen Suomi 49,7 5 - - 9.57,2 9 - - DNF \- Johan Wikander Suomi 49,9 7 - - - - - - DNF == Lähteet == * 01.03.1910 Suomen Urheilulehti no 4-5 Luokka:Vuoden 1910 pikaluistelu Luokka:Pikaluistelun maailmanmestaruuskilpailut Luokka:Helsingin urheilutapahtumat Luokka:Suomen pikaluistelu
Messerschmitt P.1106

Messerschmitt P.1106 oli suunnitteluasteelle jäänyt saksalainen yksimoottorinen suihkuhävittäjä.http://www.luft46.com/mess/mep1106.html ==Kehitys== Konetyyppi kehitettiin samaan aikaan Messerschmitt P.1101:n kanssa, jolloin yritettiin kehittää parasta aerodynaamista ulkomuotoa yksimoottoriselle hävittäjälle. ==Tekniset ratkaisut== P.1106:n muoto ei vastannut tavanomaista hävittäjää. Ohjaamo sijaitsi peräsimen kyljessä ja moottori etummaisena. Suihkumoottorin suihkuputki sijaitsi myös rungon keskellä, mikä oli myös hyvin epätavallista. Koneen myöhemmissä versioissa ohjaamo oli siirretty takaa eteen. Ensimmäisten versioiden aseistukseksi oli suunniteltu kahta 30 millimetrin MK 108 -tykkiä suihkumoottorin ilmanottoaukon yläpuolelle. == Tekniset tiedot == ==Katso myös== *Luettelo saksalaisista lentokoneprojekteista, 1939–1945 == Lähteet == *Rys, Marek: German Air Projects 1935-1945 vol.2 (Fighters) ISBN 83-89450-07-0 === Viitteet === == Aiheesta muualla == P.1106 Luokka:Saksalaiset lentokoneprojektit, 1939–1945 Luokka:Saksalaiset hävittäjälentokoneet
Aleksi Sihvonen

Aleksi Sihvonen (s. 2. huhtikuuta 1984https://web.archive.org/web/20090705115310/http://www.norther.net/members.php?member=aleksi) on suomalaisen Northerin ja Medicatedin murinalaulaja. Hän oli aiemmin Imperanon-yhtyeen laulaja ja kitaristi. Hän lopetti kitaran soiton vuonna 2006. == Diskografia == === Imperanon === * === Norther === * === Medicated === * == Lähteet == == Aiheesta muualla == * Luokka:Suomalaiset metallimusiikin laulajat Luokka:Suomalaiset metallimusiikin kitaristit Luokka:Vuonna 1984 syntyneet Luokka:Elävät henkilöt
Taitoluistelun Suomen-mestaruuskilpailut 1910

Suomen taitoluistelumestaruudesta kilpailtiin Helsingissä 6. maaliskuuta 1910. Ohjelmassa oli vain miesten kilpailu, joka järjestettiin toisen kerran. Aiemmin mestaruudesta oli kilpailtu vuonna 1908. Mestaruuden voitti HSK:ta edustanut Walter Jakobsson. == Miehet == Sija Kilpailija Pakolliset Vapaa Pisteet 1 Walter Jakobsson 120,0 66,0 186,0 2 Björnsson Schauman 105,0 66,4 171,4 3 A. Huuri 106,4 69,3 175,7 4 H. Kesti 77,3 51,7 129,0 5 A. Lindqvist 55,8 38,4 94,2 == Lähteet == * 01.03.1910 Suomen Urheilulehti no 4-5 Luokka:Vuoden 1910 urheilu 1910 Luokka:Helsingin urheilutapahtumat
Radivoj Korać

Radivoj Korać (5. marraskuuta 1938 Sombor – 2. kesäkuuta 1969 Sarajevo) oli jugoslavialainen koripalloilija. Hänen kunniakseen perustettiin Korać Cup. Myös Serbian cup on nimetty hänen mukaansa. Korać valittiin FIBA Hall of Fameen vuonna 2007. == Ura == Korać aloitti seurakoripallon OKK Belgradin edustusjoukkueessa vuonna 1954. Seuran paidassa hän voitti Jugoslavian- mestaruuden vuosina 1958, 1960, 1963 ja 1964. Lisäksi hän voitti seitsemän kertaa sarjan pistetilaston. Vuonna 1965 Korać teki ottelukohtaiseksi piste- ennätyksekseen 99 pistettä. Vuonna 1967 hän siirtyi belgialaiseen Liège Basketiin, jossa hän voitti Belgian-mestaruuden. Ainoastaan yhden kauden jälkeen Korać vaihtoi italialaiseen Padovaan. Hän pelasi uransa loppuun asti seurassa, sillä hän kuoli auto-onnettomuudessa vuonna 1969. Korać edusti Jugoslavian koripallomaajoukkuetta 157 ottelussa. Hän oli muun muassa Rooman olympialaisten paras pisteidentekijä. == Lähteet == == Aiheesta muualla == * Sports-Reference Luokka:Jugoslavialaiset koripalloilijat Luokka:Jugoslavialaiset olympiamitalistit Luokka:Vuonna 1938 syntyneet Luokka:Vuonna 1969 kuolleet
Oklahoma City Barons

Oklahoma City Barons (lyhyemmin OKC Barons) oli yhdysvaltalainen jääkiekkojoukkue, joka pelasi American Hockey Leaguessa. Joukkueen toiminta kesti kaudet 2010–2015 ja se pelasi kotipelinsä Cox Convention Centerissä Oklahomassa. Joulukuussa 2014 ilmoitettiin, että Oklahoma City Barons ja Edmonton Oilers eivät jatka sopimustaan kauden 2014-2015 jälkeen, ja että joukkueen toiminta lopetetaan. Suomalaispelaajista Teemu Hartikainen, Lennart Petrell, Antti Tyrväinen, Toni Rajala, Niko Hovinen, Iiro Pakarinen ja Frans Tuohimaa ovat edustaneet joukkuetta. == Lähteet == * Joukkueen kokoonpano === Viitteet === == Aiheesta muualla == * Joukkueen virallinen sivusto * Joukkueen fanisivusto Luokka:Yhdysvaltalaiset jääkiekkoseurat Luokka:Entiset AHL-seurat Luokka:Edmonton Oilers Luokka:Oklahoma City Luokka:Oklahoman urheilu
Painin Suomen-mestaruuskilpailut 1910

Vuoden 1910 painin Suomen-mestaruuskilpailut järjestettiin Porissa 19. - 20. maaliskuuta. Ne olivat järjestyksessään kolmannet SVUL:n painimestaruuskilpailut. Kisojen ainoa laji oli kreikkalais-roomalainen paini, jossa painittiin neljässä painoluokassa. Kilpailupaikkana oli Porin Teatteri. == Mitalistit == Painoluokka Kultaa Hopeaa Pronssia 66,5 kg Väinö Ketonen Armas Laitinen Vilho Pukkila 73 kg Vihtori Urvikko Jaakko Pikkarainen Emil Väre 83 kg Alppo Asikainen Kelpo Vohlonen Kalle Kaipio yli 83 kg Adolf Lindfors Alex Järvinen V. Ojanen ja Antti Gavrilik <!-- selostus: selostus: selostus: == Lähteet == * 01.04.1910 Suomen Urheilulehti no 6 * Painin SM- kisojen tulokset 1910–1914 Luokka:Vuoden 1910 urheilu Luokka:Painin Suomen- mestaruuskilpailut Luokka:Porin urheilutapahtumat
Ota banaani!

Ota banaani! on suomalainen lastenohjelma, jota esitetään Yle TV2-kanavalla, Pikku Kakkosessa. 13-osaisen sketsisarjan ovat käsikirjoittaneet Minna Kivelä, Jukka Toivonen ja Ville Kiljunen. Ohjelmaa alettiin esittää vuonna 2011. Sarjassa näyttelevät Janne Kallioniemi, Heidi Kiviharju, Atte Järvelin, Ville Väisänen, Emma Saadetdin ja Lauri Kukkonen. ==Aiheesta muualla== Luokka:Pikku Kakkosen ohjelmat Luokka:2010-luvun suomalaiset sketsisarjat
Ammunnan Suomen-mestaruuskilpailut 1910

Ammunnan Suomen-mestaruudesta kilpailtiin neljännen kerran Mikkelissä kesällä 1910. Kilpailuissa ammuttiin useita erikoiskilpailuja, mutta Suomen mestaruus ratkaistiin 300 metrin matkalta ammutulla kilpailulla, jossa ammuttiin 20 laukausta pystystä, polvelta ja makuulta. == Vapaakivääri 3 x 20 laukausta == Sija Kilpailija Tulos 1 Heikki Huttunen 427 2 G. Kakkinen 383 3 Vilho Vauhkonen 382 4 Lauri Kolho 379 5 Iivo Väänänen 378 6 Ernst Edvard Rosenqvist 377 6 Voitto V. Kolho 377 6 Gustav Nyman 377 9 Emil Nässling 369 10 O. Peltoniemi 366 11 Emil Holm 353 == Lähteet == * 01.07.1910 Suomen Urheilulehti no 11 Luokka:Vuoden 1910 urheilu 1910 Luokka:Mikkelin urheilutapahtumat
Erik Bulatov

thumb|Bulatov vuonna 2006. Erik Vladimirovitš Bulatov (, s. 1933) on venäläinen taidemaalari. Hän opiskeli Surikovin instituutissa 1952–1958. Bulatovin mukaan tuohon aikaan venäläisestä avantgardesta ei puhuttu taidekouluissa mitään ja kaikki impressionismin jälkeinen taide puuttui museoista. Stalinin kuoleman jälkeenkin taideoppilaitoksissa jatkui stalinistinen linja. Valmistuttuaan Bulakov hankki elantonsa lastenkirjoja kuvittamalla. Ensimmäisen näyttelynsä hän piti vuonna 1965, mutta se suljettiin jo tunnin kuluttua avaamisesta.My Biography 1987 Erik Bulatov Arkive 2007 Vuosina 1960–1969 Bulatov perusti ystäviensä kanssa Sretenski Bulvar -ryhmän. 1970-luvulta alkaen Bulatov on käyttänyt maalauksissaan paljon typografisia elementtejä. Maalauksiin sijoitetut sanat sitovat työt sosialistisen realismin perinteeseen ja toisaalta kuvittavat diskurssin ja todellisuuden välistä ristiriitaa.Bulatov Galerie Piece Unique 1980-luvun puolivälissä hänet tunnettiin Perestroikan taiteilijana, jonka työt symbolisoivat venäläisen taiteen uuden aikakauden alkua.Erik Bulatov Artnet (myös teoskuvia) Nykyisin Bulatov elää ja työskentelee Pariisissa. == Lähteet == Luokka:Venäläiset taidemaalarit Luokka:Vuonna 1933 syntyneet Luokka:Elävät henkilöt
Boris Gurevitš

Boris Gurevitš on ainakin seuraavien henkilöiden nimi: * Boris Gurevitš, neuvostoliittolainen kreikkalais-roomalaisen tyylin painija * Boris Gurevitš, neuvostoliittolainen vapaapainija * Boris Gurevitš, neuvostoliittolainen filosofi, journalisti ja runoilija
Trill Entertainment

Trill Entertainment on yhdysvaltalainen levy-yhtiö, joka julkaisee syntyperäisten louisianalaisten musiikkia. Sen perusti Pimp C vuonna 2000. __NOTOC__ == Trill-elokuvat == Trill Entertainment julkaisi elokuvan Ghetto Stories suoraan DVD:lle == Artistit == * Lil Boosie * Webbie * 3 Deep (Mouse, Lil'Phat & Shell) * Lil' Trill * Vipeezy == Tuottajat == * Mouse on Tha Track * B-Real * B.J. * Big Wayne == Aiheesta muualla == * Trillent.com Luokka:Yhdysvaltalaiset levy-yhtiöt
Pyöräilyn Suomen-mestaruuskilpailut 1910

Suomen pyöräilymestaruudesta kilpailtiin Kokkolassa 16.-17. heinäkuuta 1910. Vain miehet kilpailivat. Sievin Urheiluseuran Juho Jaakonaho voitti kaikki kilpailumatkat ja siten kiistattoman yleismestaruuden. == Miesten yleismestaruus == Parhaat tulokset: Sija Kilpailija 1 km 10 km 30 km 1 Juho Jaakonaho 1.25,2 15.56,4 1.00.19,8 Kosti Tanner 1.29,2 17.25,8 1.00.54,0 A. Kristola 1.31,1 17.25,9 1.00.54,2 O. Åsmus 1.29,9 17.26,2 1.00.54,8 == Lähteet == * 01.07.1910 Suomen Urheilulehti no 12-13 Luokka:Vuoden 1910 urheilu Suomen-mestaruuskilpailut 1910 Luokka:Kokkolan urheilutapahtumat
Yhdystie 3382

Yhdystie 3382 on tie, joka kulkee Kaanaalta Muroleelle ja sieltä Muroleen kanavan kautta Ylöjärven Karjulaan. Tien pituus on 18 kilometriä ja se on erittäin mutkainen ja mäkinen. == Nähtävyydet == Tien varrella sijaitsee Muroleen kanava, joka on kesäaikaan kohtalaisen aktiivisessa käytössä laivaliikenteen osalta. Kanava tosin ei sijaitse sen ylittävän tien takia hyvässä paikassa, sillä luoteesta päin tie tulee vaarallisen jyrkkää mäkeä tehden. Samalla se tekee muutaman kohtalaisen jyrkän mutkan ja sitä myötä tulo kanavalle luoteesta on erittäin vaarallinen. 3382 Luokka:Tampereen liikenne Luokka:Ruoveden liikenne Luokka:Ylöjärven liikenne
Viestijuoksun Suomen-mestaruuskilpailut 1910

Viestijuoksun Suomen-mestaruuskilpailut 1910 olivat ensimmäiset viestijuoksun Suomen-mestaruuskilpailut. Kilpailut käytiin Porissa 30.–31. heinäkuuta 1910. ==Miehet== === Miehet 4 × 100 metriä === Sija Seura Kilpailijat Aika 1 Porin Tarmo Adolf Manninen, Magnus Wegelius, V. Koljonen, Oskar Palin 47,1 2 Tampereen Pyrintö K. Narinen, Paavo Aho, Pauli Pohjola, Väinö Auerma 47,7 3 === Miehet 1 600 metriä === (800 + 400 + 200 + 200) Sija Seura Kilpailijat Aika 1 Porin Tarmo Adolf Manninen, Magnus Wegelius, V. Koljonen, Oskar Palin 3.47,7 2 Tampereen Pyrintö Antti Lehmus, Väinö Auerma, K. Narinen, Paavo Aho 4.00,1 3 Rauman Urheilijat 4.06,5 === Miehet 5 × 2 000 metriä === Sija Seura Kilpailijat Aika 1 Porin Tarmo Nikolai Tuominen, V. Ahlgren, Mårten Rosberg, O. Kaipainen, Adolf Manninen 33.05,5 2 Porin Pyrintö 34.23,5 ==Naiset== === Naiset 4 × 100 metriä === Naisten viesti ei kuulunut viralliseen kilpailuohjelmaan. Sija Seura Kilpailijat Aika 1 Porin Tarmo E. Hakaniemi, S. Heimovuori, L. Aaltonen, K. Takala 1.01,5 == Lähteet == * 01.08.1910 Suomen Urheilulehti no 14-15 * Luokka:Vuoden 1910 yleisurheilu Luokka:Viestijuoksun Suomen-mestaruuskilpailut Luokka:Porin urheilutapahtumat
Otradnoje

Otradnoje () on lukuisten paikkakuntien nimi Venäjällä ja Ukrainassa: *Otradnoje eli Pella, kaupunki Leningradin alueen Kirovskin piirissä *Otradnoje eli Pyhäjärven asema, rautatieasema ja taajama Leningradin alueen Käkisalmen piirissä * Ozero Otradnoje eli Pyhäjärvi, järvi Karjalankannaksella *Otradnoje eli Ronkasaari, taajama Leningradin alueen Viipurin piirissä *Otradnoje, Moskovaan kuuluva kunta (raion) ==Katso myös== *Otradnyi
Vahterus

Vahterus on vuonna 1990 perustettu levylämmönsiirtimiä valmistava yritys, joka on hitsatun levylämmönsiirrinteknologian kehittäjä ja markkinajohtaja. Vuonna 1990 perustettu perheyritys työllistää yli 250 henkilöä Suomessa ja tytäryhtiöissään Yhdysvalloissa, Isossa-Britanniassa, Saksassa ja Kiinassa. Vahteruksen suunnittelemia ja valmistamia levylämmönsiirtimiä käytetään yli 50 maassa energia-, prosessi ja kemianteollisuuden sekä kylmätekniikan sovelluksissa. == Historia == Vahterus on Mauri ja Sinikka Konnun perustama suomalainen perheyritys, joka kehittää ja valmistaa lämmönsiirtimiä tulevaisuuden tarpeisiin. Yritys perustettiin vuonna 1990 Vakka-Suomessa sijaitsevaan Vahteruksen kylään, jonka mukaan se myös nimettiin. Ensimmäinen toimipaikka oli vanha maatila. Lähes kolmenkymmenen vuoden liiketoiminnan, kansainvälistymisen ja kasvun jälkeen yritys työllistää 330 henkilöä Suomessa ja tytäryhtiöissään Yhdysvalloissa, Isossa-Britanniassa, Saksassa ja Kiinassa. == Toimialat == Vahteruksen suunnittelemia ja valmistamia levylämmönsiirtimiä käytetään yli 50 maassa energia-, prosessi ja kemianteollisuuden sekä kylmätekniikan sovelluksissa. == Palkinnot == Vuonna 2010 Vahterukselle myönnettiin Valtakunnallinen yrittäjäpalkinto ja Turun kauppakamarin vientipalkinto. Vuonna 2012 Turun kauppakorkeakoulun johtamiskoulutusyksikkö TSE exe valitsi Vahterus Oy:n toimitusjohtaja Mauri Konnun vuoden johtajaksi. Vuonna 2015 Vahterus sai Tasavallan Presidentin kansainvälistymispalkinnon. ==Lähteet== == Aiheesta muualla == *Yrityksen kotisivut *Slush, Vahterus and Serres get The Internationalisation Award of the President of the Republic *Tasavallan presidentin kansainvälistymispalkinnot Slushille, Vahterukselle ja Serrekselle *Presidentti palkitsi Slushin *Kalantilainen konepaja sai presidentiltä tunnustuksen Luokka:Suomalaiset metalliteollisuusyhtiöt Luokka:Suomalaiset perheyritykset Luokka:Kalanti
Tommy Gunn (täsmennyssivu)

Tommy Gunn on hahmo elokuvassa Rocky V. Tommy Gunn voi viitata myös: *Tommy Gunn (pornonäyttelijä) *Tommy Gunn (artisti)
Stairway to the Stars

”Stairway to the Stars” on brittiläisen Sweet-yhtyeen kappale ja single vuodelta 1977. Se oli samalla yhtyeen viimeinen single, jonka julkaisi Euroopassa levy-yhtiö RCA Records.Väistö, Perttunen 2003, s. 61. Kappale ei onnistunut katkaisemaan yhtyeen kaupallista laskusuhdannetta – se ylsi vain sijalle 15 Länsi-Saksassa. Euroopassa kappaletta ei julkaistu millään yhtyeen studioalbumilla, vaikka se äänitettiinkin Off the Record -albumin sessioissa. Yhdysvalloissa se kuitenkin julkaistiin Off the Recordin sikäläisellä painoksella.Väistö, Perttunen 2003, s. 60. Yhdysvalloissa ”Stairway to the Stars” oli jo ilmestynyt vain kyseisessä valtiossa julkaistun ”Funk It Up” -singlen B-puolella. Kuitenkin kappale julkaistiin siellä myös erillisenä singlenä, jossa A-puolella oli laulun stereoversio ja B-puolella monoversio. Euroopassa singlen B-puolena oli ”Why Don’t You Do It to Me”.Väistö, Perttunen 2003, s.139. == Kappaleet singlellä == A-puoli # B-puoli # * (Eurooppa) # * Stairway to the Stars (mono) (Yhdysvallat) == Lähteet == * === Viitteet === Luokka:Sweetin kappaleet Luokka:Vuoden 1977 kappaleet
Tommy Gunn (pornonäyttelijä)

Tommy Gunn (oik. Thomas Joseph Strada, s. 13. toukokuuta 1967) on yhdysvaltalainen pornonäyttelijä. Hän on toiminut myös Penthousen mallina. == Ura == Gunn aloitti uransa pornoelokuvissa vuonna 2004 ja hän saikin vuonna 2005 AVN Awardin parhaana uutena tulokkaana. Hän sai AVN-palkinnon myös parhaasta miessivuosasta vuoden 2005 elokuvassa Pirates. Lisäksi hänet palkittiin vuonna 2007 vuoden parhaana esiintyjänä. Gunn oli naimisissa pornonäyttelijä Rita Faltoyanon kanssa vuosina 2005–2008. Kysyttäessä elokuussa 2007 hän kertoi romanssistaan pornonäyttelijä Ashlynn Brookeen. He ovat sittemmin päättäneet suhteensa. Vuonna 2009 Gunn ohjasi ja tähditti seikkailuelokuvan Cummin' At You 3D. Vuonna 2010 hän esiintyi televisiosarjan Entourage 7. tuotantokauden jaksossa 10 Lose Yourself. == Palkinnot == *2005 AVN Award – Best Male Newcomer award *2006 AVN Award – Best Supporting Actor - Pirates *2006 AVN Award – Best Couples Sex Scene "Pornstar" Michael Ninn (kanssaan Brittney Skye) *2007 AVN Award – Male Performer of the Year *2007 AVN Award – Best oral sex scene "FUCK" Wicked Pictures *2007 AVN Award – Best Group sex scene Film "FUCK" Wicked Pictures *2007 AVN Award – Best POV Sex Scene "Jacks POV 2" Digital Playground *2011 XBIZ Award – Male Performer of the Year == Lähteet == Luokka:Yhdysvaltalaiset pornonäyttelijät Luokka:Vuonna 1967 syntyneet Luokka:Elävät henkilöt